b"\n_START_ARTICLE_\nEst\xc3\xa0bia\n_START_PARAGRAPH_\nEst\xc3\xa0bia o Est\xc3\xa0bies (en llat\xc3\xad, Stabia o Stabiae; en grec, \xce\xa3\xcf\x84\xce\xac\xce\xb2\xce\xb9\xce\xb1\xce\xb9) fou una ciutat de Camp\xc3\xa0nia, al peu de les muntanyes Lactarius a uns 6 km al sud de Pompeia i a un o dos km de la mar._NEWLINE_Apareix esmentada per primer a la guerra social (90 aC) quan fou ocupada pel general samnita C. Papius (90 aC) per\xc3\xb2 reconquerida per Sul\xc2\xb7la (89 aC) i destru\xc3\xafda. No fou reconstru\xc3\xafda i va romandre un llogaret que \xc3\xa9s esmentat nom\xc3\xa9s per Plini el Vell._NEWLINE_El 63 va patir un terratr\xc3\xa8mol de certa import\xc3\xa0ncia que va afectar tamb\xc3\xa9 a Pompeia. Els romans rics hi van construir viles, i entre ells Pomponianus, l'amic de Plini el vell. Aquest es va refugiar a la vila del seu amic durant l'erupci\xc3\xb3 del Vesuvi l'any 79 i va morir all\xc3\xad ofegat pels gasos i colgat per la cendra. La ciutat fou destru\xc3\xafda per l'erupci\xc3\xb3 per\xc3\xb2 menys completament que Pompeia i Hercul\xc3\xa0, de manera que va tornar a ser habitada per\xc3\xb2 no va arribar mai a adquirir import\xc3\xa0ncia._NEWLINE_El seu nom s'ha conservat a la moderna Castellammare di Stabia, a la vora de l'antiga ciutat."